ICD

ICD (ראשי תיבות באנגלית: International Classification of Diseases, סיווג המחלות הבינלאומי) הוא מסמך תקינה של ארגון הבריאות העולמי המשמש לסיווג וניטור סיבות למחלות, פציעה ומוות ושומר מידע עבור ניתוחי בריאות, כגון חקר מגמות תמותה ותחלואה. ה-ICD נועד לקדם תאימות בינלאומית באיסוף ודיווח של נתוני בריאות. המסמך מכיל קטלוג ממוין והיררכי של כל המחלות הידועות, כולל הפרעות נפשיות, וכן סיבות תחלואה, פציעה ומוות אחרות כמו מלחמות, אסונות טבע, רצח, התאבדות, ותאונות שונות לרבות תאונות דרכים. 

ICD נמצא בשימוש נרחב בעולם כולו, ומשמש לסטטיסטיקות ממשלתיות על תחלואה ומוות. שמו המלא של המסמך: סיווג סטטיסטי בינלאומי של מחלות ובעיות בריאות קשורות International Statistical Classification of Diseases and Related Health Problems.

ביוני 2018 פורסמה הגרסה ה־11 של הקטלוג, המכונה ICD-11. הגרסה אומצה על ידי עצרת הבריאות העולמית ה-72 ב-2019. ונכנסה לתוקף באופן רשמי בשנת 2022. 

 עדכוני גרסאות 
ארגון הבריאות העולמי שם לו למטרה, החל מ-1948, לעדכן את הקטלוג בערך כל עשור. בפועל, שודרגו הגרסאות בשנים הבאות:
 ICD-1 – 1900
 ICD-2 – 1910
 ICD-3 – 1921
 ICD-4 – 1930
 ICD-5 – 1939
 ICD-6 – 1949
 ICD-7 – 1958
 ICD-8A – 1968
 ICD-9 – 1979
 ICD-10 – 1992
 2018 – ICD-11

עדכון המחלות משקף הן התקדמות מדעית, כגון גילוי מחלות חדשות, והן שינוי תרבותי, כגון ביטול ההכרזה על תופעות מסוימות שנחשבו להפרעה נפשית, כעל מחלות.

ICD-11 הוא לא רק עדכון של גרסה 10 אלה מהווה חידוש מהותי שלו, שינוי סימון הסיווג והוספת פרקים חדשים. בין היתר השינויים כוללים הוספת פרק ל"מחלות של מערכת החיסון" נפרד מממחלות הקשורות למערכת הדם. הוספת פרק על Sleep-wake disorders, הוספת פרק על "תנאים הקשורים לבריאות מינית", נפרד מ"מחלות של מערכת המין והשתן". 

נכון למאי 2024, שנתיים לאחר כניסתו הרשמית לתוקף של ICD-11, דיווחו 132 מדינות ואזורים חברות בארגון הבריאות העולמי כי הן בשלבים שונים של יישום מערכת הסיווג החדשה. 72 מדינות החלו בתהליך היישום, כולל מאמצי תרגום. בנוסף, 50 מדינות עורכות או מרחיבות פיילוטים ליישום, ו-14 מדינות ואזורים החלו לאסוף או לדווח נתונים באמצעות קידוד ICD-11.

שיטת הסיווג ב-ICD
המיון ההיררכי של המחלות בנוי בצורה הבאה:

הרמה הראשונה של ההיררכיה מכילה קבוצות נרחבות של מחלות או סיבות תמותה או פציעה. 

גרסה 10 הכילה 22 קבוצות (פרקים) ו כל פרק מקבל מספר וטווח של שמות מזהים, המורכבים ממספר מאות לטינית אחת ושתי ספרות. למשל בגרסה 10, פרק מס' 5: שם הפרק הוא "הפרעות נפשיות והתנהגותיות" והטווח המוקצה לו הוא מ-F00 עד F99. בתוך פרק זה יש 11 תת-קבוצות, המקבלות טווחי משנה בתוך הטווח של קבוצת האם; לדוגמה: תת-קבוצה מס' 4 היא "הפרעות רגשיות" והטווח המוקצה לה הוא F30–F39.

הרמה השלישית יכולה להכיל את שם המחלה או ההפרעה (לדוגמה F39) או להכיל רמה רביעית, כלומר תת-קבוצות נוספות. דוגמה לכך היא F30 (מאניה), המכילה חמישה סיווגים שונים של מאניה. במקרה זה מסומנת הרמה הרביעית על ידי נקודה ומספר נוסף, למשל F30.0. (רמה זו הוכרזה לראשונה בגרסה 9, בשנת 1978).

גרסה 11 של הקטלוג מכילה 26 פרקים ואין בה סדר לפי טווח אותיות אלא מספר מקדים (שם הפרק), אות ומספרים נוספים. כך לדוגמה לימפומת הודג'קין שקוטלגה בגרסה 10 כ-	C81, מקבלת בקטלוג 11 את הסימון 2B30, כאשר המספר הראשון, 2, מסמן את הפרק הראשי גידולים.

הררכיה ראשונה של  ICD-11
 כותרת פרק מחלות טפיליות וזיהומיות מסוימות 1 גידולים 2 מחלות של הדם או האיברים היוצרים דם 3מחלות של מערכת החיסון4 מחלות אנדוקריניות, תזונתיות ומחלות מטבוליות 5 הפרעות נפשיות, התנהגותיות או נוירו-התפתחותיות 6Sleep-wake disorders7 מחלות של מערכת העצבים 8 מחלות של מערכת הראייה 9 מחלות אזניים והזיז הפטמתי (mastoid process) 10 מחלות של מערכת הדם 11 מחלות של מערכת הנשימה 12 מחלות של מערכת העיכול 13 מחלות עור ורקמות תת-עוריות 14 מחלות של מערכת התנועה ורקמת החיבור 15 מחלות של מערכת המין והשתן 16תנאים הקשורים לבריאות מינית17 היריון, לידה והתקופה שלאחר הלידה (Postpartum period) 18 תופעות מסוימות שמקורן בתקופת הלידה (perinatal period) 19 מומים מולדים, עיוותים ופגמים כרומוזומיים 20 סימפטומים, סימנים וממצאים רפואיים וממצאי מעבדה שלא סווגו במקום אחר 21 פציעות, הרעלות ונסיבות מסוימות של גורמים חיצוניים 22 גורמים חיצוניים של תחלואה ומוות 23 גורמים המשפיעים על מצב בריאותי או קשורים לשירותי בריאות 24 קבוצת סיווג למטרות מיוחדות 25פרק משלים תנאי רפואה מסורתית26סעיף משלים להערכת תפקודVקודי הרחבהX

 רמת ההיררכיה הראשונה של ICD-10 

 פרק טווח כותרת I A00–B99 מחלות טפיליות וזיהומיות מסוימות II C00–D48 גידולים III D50–D89 מחלות דם ואיברים מייצרי דם ומחלות מסוימות הקשורות למערכת החיסונית IV E00–E90 מחלות אנדוקריניות, תזונתיות ומחלות מטבוליות V F00–F99 הפרעות נפשיות והתנהגותיות VI G00–G99 מחלות של מערכת העצבים VII H00–H59 מחלות עיניים, כולל גבות, ריסים ובלוטת דמעות VIII H60–H95 מחלות אזניים והזיז הפטמתי (mastoid process) IX I00–I99 מחלות של מערכת הדם X J00–J99 מחלות של מערכת הנשימה XI K00–K93 מחלות של מערכת העיכול XII L00–L99 מחלות עור ורקמות תת-עוריות XIII M00–M99 מחלות של מערכת התנועה ורקמת החיבור XIV N00–N99 מחלות של מערכת המין והשתן XV O00–O99 היריון, לידה והתקופה שלאחר הלידה (Postpartum period) XVI P00–P96 תופעות מסוימות שמקורן בתקופת הלידה (perinatal period) XVII Q00–Q99 מומים מולדים, עיוותים ופגמים כרומוזומיים XVIII R00–R99 סימפטומים, סימנים וממצאים רפואיים וממצאי מעבדה שלא סווגו במקום אחר XIX S00–T98 פציעות, הרעלות ונסיבות מסוימות של גורמים חיצוניים XX V01–Y98 גורמים חיצוניים של תחלואה ומוות XXI Z00–Z99 גורמים המשפיעים על מצב בריאותי וקשורים לשירותי בריאות XXII U00–U99 קבוצת סיווג למטרות מיוחדות

 ראו גם 
DSM

 קישורים חיצוניים 



 ניווט ב-ICD-10 דרך האינטרנט
 ההיסטוריה של קטלוג מחלות בכלל, ו־ICD-10 בפרט
 רשימת עדכונים שיצאו ל-ICD-10 מאז 1996
 ICD10Data.com

הערות שוליים

קטגוריה:אבחנה רפואית
קטגוריה:מחלות
קטגוריה:קוד מזהה בין-לאומי